at noon ding gabing iyon ay nag ambagan ang lahat, maliban na lang ang ilan na talagang ibig nang tumiwalag sa samahan; kaya'walang kamalak malak ay nakatipon at sukat ang ingat yaman ng salaping sapat at katamtaman upang maisagawa ang kanilang mga matatayog na pangarap na munti nang mabulok. sa huling bahagi ng pulong ay nagkaroon ng kaunting pagtatalo; pinagtalunan ang kung nararapat hindi na ang kapisanan ay manghimasok sa politika. si faure ay nagsasabing nararapat; at siya ang nagpalagay na ang kapisanan ay maaaring lumahok sa politika; samantalang sa kabilang panig si juancho naman ay nagmamatigas na di nararapat. itong huli ay bumigkas ng isang mahabang talumpati na dinuluhan ng mga ganitong pangungusap: manghimasok tayo sa politika?. kay samang palagay!. tayo na mga batang bata pa, ano ang ating masasapit sa gawaing iyan?. huwag tayong pakasulong, mga kabinata, huwag mangahas sa di natin kaya.